OpenLLM-France/wikimedia huggingface dataset:
# Segida ekologiko

Segida ekologikoa ekosistema baten komunitate biologiko batean denboran zehar gertatzen den espezie egituraren aldaketa da. Ingurumenaren asaldura bat gertatzen delarik, edo eremu berri bat kolonizatzeko erabilgarri geratzen bada, lehenik espezie aitzindariak agertzen dira. Ondoren, elkarren segidan, gero eta konplexutasun handiagoko ordezkapen komunitateak garatzen dira. Segida ekologikoaren azken etapa klimaxa da, komunitatearen egoera egonkorra, hain zuzen ere.
Bi segida mota bereizten dira:
* Segida primarioa: Izaki bizidunik ez dagoen lurzoru biluzik sortu berri batetik abiatuta gertatzen dena. Hots, inoiz okupatuta ez diren tokietan gertatzen da. Adibidez, itsasoko dunetan, edo eremu bolkaniko batean.
* Segida sekundarioa: lehen beste komunitate bat zegoen eremuan gertatzen dena, baina arrazoi batengatik (hondamendi naturala, sutea...) espezie gainartzaileak desagertu egin dira, segida berri bat hasiz. Eratutako komunitate berria lehenengoaren berdina ala desberdina izan daiteke. Honen adibideak: sute edo uholde baten ondorioz hondatutako lurrak, bertan behera utzitako lursailak, etab.
Segida primario batean ekosistema klimaxera iristen da 1.000 urte geroago hasierako kolonizazio biologikoaren ondoren. Segida sekundario batean, zuhaitz-klimax lursail abandonatu batean 200 urteetan lortzen da, eta belar-klimax 30 urte inguruan
Ingurumen faktore askok eragin nabarmena dute segidetan, horien artean klima nabarmenena izanik.
Segida ekologikoa gertatzen da ekosisteman klimaxera iritsi arte, hots, oreka-maila lortu arte. Klimaxera heltzen denean, ekosistema baten biozenosia nekez izango da ordezkatuta eta lekualdatua beste batengatik, asaldura oso bortitzak (geologikoak, klimatikoak edo biotikoak) gertatu ezean.
Bestalde, segida ekologiko batean bizidunak agertzen dira ekosistemaren maila trofikoaren arabera: segida horretan agertzen diren lehenengo kolonizatzaileak organismo autotrofo ekoizleak dira: hainbat bakterio eta likenak, belarrak, zuhaixkak eta gero zuhaitzak. Landareen ostean, animalia heterotrofoak agertzen dira, landareen menpe daudenak. Klimaxera helduta, animalia zein landareen populazioa egonkortu egiten da.

## Erreferentziak

* ↑ Ecological succession Global.britannica.com
* ↑ Segida ekologiko Euskalterm. Euskara.euskadi.net
* ↑ Segida primario Euskalterm. Euskara.euskadi.net
* ↑ Segida sekundario Euskalterm. Euskara.euskadi.net
* ↑ Planas Mestres, J.: Elementos de Biologia Ed. Sever-Cuesta (1975): 434-435

## Kanpo estekak

* Ohiane LAKAR IRAIZOZ: Biodibertsitaterantz, txandaka Elhuyar aldizkaria. Zientzia.net
* Datuak: Q188230
* Multimedia: Ecological succession / Q188230
# Segmentazio (biologia)

Segmentazioa zigotoa mitosiaren bidez zatitzen hasten denean, eta zatiketa bakoitzarekin zelula kopurua bikoizten denean gertatzen da. Horrela, morula izeneko zelula-masa esferikoa sortzen da, masusta baten antzekoa.

## Kanpo estekak

* Datuak: Q376172
* Multimedia: Cleavage (embryo) / Q376172
# Segmentu (argipena)

Segmentu hitzak adiera zenbait ditu:
* geometrian, segmentu edo zuzenkia; baita ere, zirkulu-segmentua eta esfera-segmentua;
* marketinean, segmentua, kontsumitzaile taldea, segmentazioaren helburu dena;
* biologian, genea ADNaren segmentu gisa definitzen da;
* hizkuntzalaritzan, segmentua, kate fonikoan bereizi eta banandu egiten den zeinuen edozein multzoa.
# Segida harmoniko (matematika)

Matematikan, segida harmonikoa honelako itxura duen segida da:
    $1/a,\ {\frac {1}{a+d}}\ ,{\frac {1}{a+2d}}\ ,{\frac {1}{a+3d}}\ ,\cdots ,{\frac {1}{a+kd}}\ ,\cdots$
Beraz, segida harmonikoa $a_{1},a_{2},a_{3}...$ gaien segida da, non $1/a_{1},1/a_{2},1/a_{3}...$ gaiek progresio aritmetikoa osatzen duten (eskuarki, $1,1/2,1/3...$ segida izendatzeko erabiltzen da).

## Erreferentziak eta oharrak

* ↑ Elhuyar Zientzia eta Teknologiaren Hiztegi Entziklopedikoa. Segida harmoniko. .

## Kanpo estekak

* Datuak: Q720413
# Segisamonculum

Segisamonculum Plinio Zaharra eta Pomponio Melak aipatutako autrigoien lurraldeak osatzen zuten hamar civitatesen bat zen. 1859tik aurrera aditu guztiek bat egin dute: hiria egungo Cerezo de Río Tirónetik gertu zegoen.
Herrixka egungo Valdemoros izeneko eremuan zegoen eta beroiekin zuten mugatik gertu zegoen. Izan ere, beroien hiria zen Libia 12 kilometrotara baino ez zegoen.
Valdemorosen zeltiberiar zeramika eta terra sigillata eta iberiar eta erromatar txanponak topatu dituzte.
K.a. I. mendean erromatarrek eskualdera ailegatu zirenean Cesarea izeneko hiria eratu zuten, Augustoren omenez. Antzinako Erromako garaietan hiria Ab Asturica Burdigalam (Astorga-Bordele) galtzadan zegoen, Antoninoren Ibilbidean agertzen zen zubiak zituena.

## Erreferentziak

* ↑ Emborujo, A., Ortiz de Urbina, E. & Santos, J.. (1992). «Reconstrucción paleogeográfica de autrigones, caristios y várdulos» Complutum (2): 449..
* ↑ Tovar, Antonio. (1989). Iberische Landeskunde. Zweiter Teil. Die Völker und die Städte des antiken Hispanien. , 380-381 or..

## Kanpo estekak

* Datuak: Q16518905
# Segmentazio (memoria)

Segmentazioa konputagailuen memoria kudeatzeko arloan, memoria babestua lortzeko tekniketako bat da; bestea orrikatzearena izaten da.

## Prozedura

Teknika hau erabiltzen duten alegiazko memoriadun sistemetan, memoria nagusia tamaina aldakorreko segmentu izeneko ataletan zatitzen da, segmentu bakoitzean kodea, datuak edo pila soilik gordetzea posible delarik. Alegiazko helbide batek (v) osagai bi izango ditu: datua gordeta dagoen segmentua adierazten duen zenbakia (s) eta segmentuaren barneko desplazamendua (d).
Erabiltzaile anitzeko inguruneetan, segmentuak babesteko, bakoitzari babes gakoa esleitzen zaio eta prozesuren batek segmentu hori erabili nahi badu kode hori ezagutu behar da. Badago, gainera, segmentu bakoitzean atzipen baimenak ezartzerik (irakurri, idatzi, egikaritu, e.a.).
Orrikatzean gertatzen ez den bezala, segmentazioa kontzeptu logikoa denez, bakoitzaren edukia desberdina izan daiteke eta programatzailea da bakoitzean zer gordetzen duen kontrolatu behar duena.
Gaur egunean teknika hau sistema askotan orrikatzearekin elkarturik erabiltzen da (Intel-en 32 biteko sistemetan, adibidez).

## Erreferentziak

* Deitel , H.M.: Sistemas Operativos. 2ª ed. Addison Wesley Iberoamericana. 1993.
* Tanenbaum, A.S.: Sistemas operativos. Diseño e implementación. Prentice Hall 1998.

## Ikus, gainera

* Alegiazko memoria
* Sistema eragilea
* Memoria kudeaketa taula
* Multiprogramazio
* Multiprosezaketa
* Orrikatze taula
* Orriak ordezkatzeko algoritmoak
* Working set

## Kanpo estekak

* Datuak: Q796829
# Segismundo Moret

Segismundo Moret y Prendergast (Cádiz, Espainia, 1833ko ekainaren 2a - Madril, Espainia, 1913ko urtarrilaren 28a) politikari liberala izan zen. 1869an, Espainiako gorteetan diputatu zela, garrantzi handiko lana egin zuen Espainiako Konstituzioa idazten. Puerto Ricoko konstituzioa ere idatzi zuen, eta esklabotzaren aurka azaldu zen. Sei aldiz izan zen Espainiako ministro Sagasta aginpidean izan zen garaian (1886-1902). Gobernuko lehendakari izan zen 1905ean, 1906an eta 1909-1910 bitarteko urteetan. Morralek Alfontso XIII.a Espainiakoaren aurka egindako atentatuaren ondoren utzi zuen kargua.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q562515
* Multimedia: Segismundo Moret / Q562515
# Segmentazio (argipena)

Segmentazio hitzak adiera zenbait ditu:
* biologian, segmentazioa, zigotoaren zatiketa eta horko zelulen bikoizketa;
* marketinean, merkatu-segmentazioa, marketin-estrategia bat, produktu-bertsio zenbait sortzen dituena;
* informatikan, segmentazioa.
# San Francisco Javier Zentroa

San Francisco Javier Zentroa, lehen San Francisco Javier psikogeriatrikoa zena, gaixo kronikoak hartzeko erietxea da, Psikiatria eta Neurologia arloan jarduten duena. Atarrabiako etorbidean dago, Iruñean.
Osasunbidearen erreferentziazko zentroa da asaldura mental larria duten pazienteak artatzeko. Egun, zentroak asaldura mental larriak modalitate desberdinetan dituzten pazienteentzako arreta eskaintzen du. Osasun Mentaleko Errehabilitazio Unitateak 28 ohe eta Eguneko Zentroko 32 plaza ditu; Eguneko Ospitale Psikogeriatrikoak eguneko ospitaleko 20 plaza eta dementzia duten pazienteentzako estimulazio kognitibo anbulatorioko 80 plaza ditu; eta asaldura mental larria duten pertsonentzako eta Psikogeriatriarako Egoitza Unitateetan 88 pertsonentzako lekua dago. Gainera, Osasun Mentaleko Gerentziako Farmazia eta Sukaldaritza zerbitzuak ditu, baita Osasun Mentaleko Irakaskuntza eta Zerbitzu Orokorren arloak ere.

## Erreferentziak

* ↑ Iruñeko Udala. San Francisco Javier zentroko egoitza-unitateak (psikogeriatrikoa zena). .
* ↑ Nafarroako Gobernua. (2018/12/13). San Francisco Javier Zentroaren eraldaketak Nafarroako Osasun Mentaleko Sarearen zerbitzuak handitzea ahalbidetu du, 13 milioi euroko inbertsioari esker osteguna, 2018.eko abenduak 13. .

## Ikus, gainera

* Euskal Herriko ospitaleak

## Kanpo estekak

* Datuak: Q87762238
# San Francisco Javier pilotalekua

San Francisco Javier pilotalekua Lodosako pilotalekua da. 1971ko abenduaren 25ean inauguratu zutenetik hainbat pilota-partidu nagusi jokatu dituzte bertan, final asko tartean.
Eraikin honetan kontzertuak eta beste ekitaldiak ere ospatu dituzte

## Kanpo estekak

* Datuak: Q12266859
# San Francisco Menéndez

San Francisco Menéndez El Salvadorko Ahuachapán departamenduko udalerri bat da. 226.13 km²ko azalera du eta 2007ko erroldaren arabera 42607 biztanle zituen.

## Erreferentziak

* ↑ (Gaztelaniaz) Dirección General de Estadística y Censos. (2007). (pdf) VI Censo de Población y V de Vivienda 2007. (Noiz kontsultatua: 2020-05-05).

## Kanpo estekak

* Datuak: Q766174
# San Francisco Morazán

San Francisco Morazán El Salvadorko Chalatenango departamenduko udalerri bat da. 2007ko erroldaren arabera 3919 biztanle zituen.

## Erreferentziak

* ↑ (Gaztelaniaz) Dirección General de Estadística y Censos. (2007). (pdf) VI Censo de Población y V de Vivienda 2007. (Noiz kontsultatua: 2020-05-05).

## Kanpo estekak

* Datuak: Q1154512
# San Francisco Marriott Marquis

San Francisco Marriott Marquis, AEBeta San Frantzisko hirian dagoen etxe orratz eta hotel bat da. 4. Kalearen 55. zenbakian dago eta 133 metroko garaiera du.
1989an inauguratu zen.
* Datuak: Q3471438
* Multimedia: San Francisco Marriott Marquis / Q3471438
# San Francisco Lachigoló (udalerria)

San Francisco Lachigoló Mexikoko udalerri bat da. Oaxaca estatuan kokatua dago. 2010ean 3.474 biztanle zituen 12,83 km²ko azaleran. Herriburua [[San Francisco Lachigoló (San Francisco Lachigoló)|San Francisco Lachigoló]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q12354868
# San Francisco Libre

San Francisco Libre Nikaraguako Managuako departamenduko udalerri bat da. 2012ko estimazioen arabera 10810 biztanle zituen.

## Erreferentziak

* ↑ (Gaztelaniaz) Instituto Nacional de Información de Desarrollo. (2012). (pdf) Población Total, estimada al 30 de Junio del año 2012.. (Noiz kontsultatua: 2020-05-05).

## Kanpo estekak

* Datuak: Q427811
* Multimedia: San Francisco Libre / Q427811
Txantiloi:Managuako departamenduko udalerri aurkibidea
# San Francisco Lempa

San Francisco Lempa El Salvadorko Chalatenango departamenduko udalerri bat da. 2007ko erroldaren arabera 862 biztanle zituen.

## Erreferentziak

* ↑ (Gaztelaniaz) Dirección General de Estadística y Censos. (2007). (pdf) VI Censo de Población y V de Vivienda 2007. (Noiz kontsultatua: 2020-05-05).

## Kanpo estekak

* Datuak: Q3947126
* Multimedia: San Francisco Lempa / Q3947126
# San Francisco Logueche (udalerria)

San Francisco Logueche Mexikoko udalerri bat da. Oaxaca estatuan kokatua dago. 2010ean 2.666 biztanle zituen 40,33 km²ko azaleran. Herriburua [[San Francisco Logueche (San Francisco Logueche)|San Francisco Logueche]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q3888123
# San Francisco Nuxaño (udalerria)

San Francisco Nuxaño Mexikoko udalerri bat da. Oaxaca estatuan kokatua dago. 2010ean 378 biztanle zituen 22,01 km²ko azaleran. Herriburua [[San Francisco Nuxaño (San Francisco Nuxaño)|San Francisco Nuxaño]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q3888620
# Santa Cruz de la Sierra (Cáceres)

    Artikulu hau Cáceresko probintziako udalerriari buruzkoa da; beste esanahietarako, ikus «Santa Cruz de la Sierra».
Santa Cruz de la Sierra Cáceresko probintziako udalerria da. 2007ko erroldaren arabera 281 biztanle zituen 44,6 km²-ko azaleran.

## Kanpo estekak

* Datuak: Q973409
* Multimedia: Santa Cruz de la Sierra (Cáceres) / Q973409
# Santa Cruz de Salinas

Santa Cruz de Salinas Brasilgo udalerri bat da, Minas Gerais estatuan kokatua. 3.910 biztanle ditu 589,607 km²ko eremuan.

## Ikus, gainera

* Minas Gerais

## Kanpo estekak

* Datuak: Q1770708
* Multimedia: Santa Cruz de Salinas / Q1770708
# Santa Cruz de la Serós (herria)

Santa Cruz de la Serós (aragoieraz: Santa Cruz d'as Serors; gaztelaniaz: Santa Cruz de la Serós) Santa Cruz de la Serós udalerriko herria da, Jazetania eskualdean dagoena. 801 metroko altueran dago.

## Kanpo estekak

* Datuak: Q24013322
# Santa Cruz de la Sierra

Santa Cruz de la Sierra hurrengo lekuen izena izan daiteke:
* Santa Cruz de la Sierra, Boliviako Andrés Ibáñez probintziako udalerria.
* Santa Cruz de la Sierra, Boliviako Santa Cruzko departamenduko hiriburua.
* Santa Cruz de la Sierra, Espainiako Cáceresko probintziako udalerria.
# Santa Cruz de Yanguas

    Artikulu hau Soriako udalerriari buruzkoa da; beste esanahietarako, ikus «Santa Cruz».
Santa Cruz de Yanguas Soriako probintziako udalerria da. 2008ko erroldaren arabera 63 biztanle zituen 33,52 km²-ko azaleran.

## Kanpo estekak

* Datuak: Q835432
* Multimedia: Santa Cruz de Yanguas / Q835432
# Santa Cruz de la Serós

    Artikulu hau Huescako udalerriari buruzkoa da; beste esanahietarako, ikus «Santa Cruz».
Santa Cruz de la Serós (gaztelaniaz eta ofizialki; aragoieraz Santa Cruz d'as Serors) Huescako Jazetania eskualdean dagoen udalerria da.
2007an 145 biztanle zituen. San Juan de la Peña eta Oroel Haitzeko Eremu Babestuaren barnean dago. 788 metrokoa altueran, Aragoi ibaiaren hegoaldean, dago. Udalerriaren barnean, herriburuaz gain, Binacua herria dago.

## Demografia

Biztanleriaren bilakaera (Iturria: INE-es) :
| 1842 | 1877 | 1887 | 1897 | 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 |
| 216 | 409 | 407 | 391 | 422 | 412 | 332 | 343 | 341 | 317 | 252 | 164 | 144 | 138 | 152 |

### Alkateak

Alkateen zerrenda :
| Agintaldia | Alkatea | Alderdi politikoa |
| 1979–1983 | | |
| 1983–1987 | | |
| 1987–1991 | | |
| 1991–1995 | | |
| 1995–1999 | | |
| 1999–2003 | | |
| 2003–2007 | | |
| 2007–2011 | | |
| 2011–2015 | María del Carmen Martínez Fernández | PSOE |

## Ondarea

* San Caprasioren eliza, XI. mendekoa.
* Santa María de Santa Cruz de la Serós monasterio ohia, XI. mendekoa.

## Kanpo estekak

* (Gaztelaniaz) Santa Cruz de la Serósko Udalaren webgunea
* Datuak: Q984501
* Multimedia: Santa Cruz de la Serós / Q984501
# Santa Cruz de la Salceda

    Artikulu hau Burgosko udalerriari buruzkoa da; beste esanahietarako, ikus «Santa Cruz».
Santa Cruz de la Salceda Espainiako Burgosko probintziako Ribera del Duero eskualdean dagoen udalerria da. 2007ko datuen arabera 174 biztanle zituen 25,86 km²-ko azaleran.

## Ikus, gainera

* Burgosko udalerrien zerrenda

## Kanpo estekak

* Datuak: Q1641208
* Multimedia: Santa Cruz de la Salceda / Q1641208
# Santa Cruz de la Sierra (Bolivia)

    Artikulu hau Boliviako hiriari buruzkoa da; beste esanahietarako, ikus «Santa Cruz».
Santa Cruz de la Sierra ekonomikoki Boliviako hiri nagusia eta Santa Cruzeko departamenduaren hiriburua da. 16 udal-barruti barne hartzen du.
Itsas-mailatik 416 metrotan kokatuta dago.
1.372.356 biztanle zituen 2005ean.

## Historia

* 1561eko otsailaren 26an Ñuflo de Chávez-ek fundatu zuen, "Santa Cruz de la Sierra" bere herriko izenarekin (Caceresko probintzia), Juan de Garay bizkaitarra taldekide izan zuelarik.

## Kanpo estekak

* (Gaztelaniaz) Hiriko webgune ofiziala
* Datuak: Q170688
* Multimedia: Santa Cruz de la Sierra, Bolivia / Q170688
# Santa Cruz de Pinares

    Artikulu hau Avilako udalerriari buruzkoa da; beste esanahietarako, ikus «Santa Cruz».
Santa Cruz de Pinares Ávilako udalerria da, Alberche eskualdean dagoena.
2009ko urtarrilaren 1eko erroldaren arabera 191 biztanle zituen.

## Ikus, gainera

* Ávilako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1628870
* Multimedia: Santa Cruz de Pinares / Q1628870
# Santa Cruz de Yojoa

Santa Cruz de Yojoa Hondurasko Cortés departamenduko udalerri bat da. 722 km²ko azalera du eta 2013ko datuen arabera 76260 biztanle zituen.

## Erreferentziak

* ↑ (Gaztelaniaz) Instituto Nacional de Estadística. Censo de Población y Vivienda 2013. (Noiz kontsultatua: 2020-05-04).

## Kanpo estekak

* Datuak: Q2180652
* Multimedia: Santa Cruz de Yojoa / Q2180652
# Salomé (abeslaria)

    Artikulu hau abeslari katalanari buruzkoa da; beste esanahietarako, ikus «Salome (argipena)».
Maria Rosa Marco i Poquet, Salomé izen artistikoarekin ezagunagoa, (Bartzelona, 1939ko ekainaren 21a ) abeslari kataluniarra da.

## Biografia

Kantuan hasi aurretik, Salomék Bartzelonako Olivettin lan egin zuen, arte ederrak eta ballet klasikoa ikasi zituen Joan Magriñàren eskolan. Gero Parisera joan zen eta Marquès de Cuevas izeneko balletaren parte izan zen 1959-1961 urteetan.
Bartzelonako irratian hasi zuen bere abeslari ibilbidea. 1963ra bitartean berrogei abesti baino gehiago grabatu zituen Iberofón eta Zafiro diskoetxeentzat.
1963ko irailaren 22an, Raimonekin batera, Mediterraneoko V. Kantu Jaialdiko Lehen Saria irabazi zuen, Se'n va anar abestiarekin. Katalanezko bere abesti ezagunenen artean daude Se'n va anar, L'arbre, Com el vent edo L'emigrant .

### Eurovisionen

1969an Espainia ordezkatu zuen Eurovision Lehiaketan eta lehen saria lortu zuen Vivo cantando abestiarekin, baina sari partekatua izan zen, boto berdinketa egon zenez eta ez zegoenez sistemarik aurreikusita berdintasunik hausteko. Beste garaileak izan ziren, Erresuma Batuaren izenean, Lulu "Boom Bang-a-Bang" kantuarekin; Herberehetako Lenny Kuhr "De troubadour" abestiarekin, eta Frantziako Frida Boccara "Un jour, un enfant" kantuarekin.
Vivo cantando Saloméren abesti ezagunena da harrezkero, María José Ceratok konposatu zuen, Aniano Alcalderen letrarekin. Eurovisioneko arrakasta horren ondoren, euskaraz ere grabatu zen, eta beste hizkuntza batzuetan ere bai: katalanez, frantsesa, italiera, ingelesa, alemana eta serbokroaziera. Euskarazko bertsioa Luis Iriondok prestatu zuen, eta bere ekimenez grabatu zen.

## Erreferentziak

* 1 2 «Salomé | enciclopedia.cat» www.enciclopedia.cat (Noiz kontsultatua: 2023-04-20).
* ↑ (Gaztelaniaz) «Salomé, la última victoria de España en Eurovisión» ElHuffPost 2022-04-29 (Noiz kontsultatua: 2023-04-20).
* ↑ «Salome, Euskeraz: "Kontrapuntos" taldeko Azkoitiko Luis Iriondori elkarrizketa» Argia (Noiz kontsultatua: 2023-04-20).

## Kanpo estekak

* Vivo cantando, Eurovision 1969an.
* Kantari bizi naiz, Vivo cantando euskaraz, abestia eta hitzak.
* Datuak: Q231266
* Multimedia: Salomé (vocalist) / Q231266
# Salomón Hakim

Salomón Hakim Dow (Barranquilla, 1922ko ekainaren 4a - Bogota, 2011ko maiatzaren 5a) kolonbiar mediku eta zientzialaria izan zen. Ikerlan ugari egin zituen neurologian, neurokirurgia eta ingeniaritza biomedikoaren alorretan. Hidrozefalia tratatzeko balbula bat asmatu zuen (Hakim balbula).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017-11-13 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q7405662
# Salomé (filma)

Salomé 1978ko Pedro Almodovar espainiar zinema zuzendarien film laburra da. Oscar Wilderen izen bereko antzelanean oinarrituta, zuzendariaren lehenengo lana izan zen.

## Aktoreak

* Isabel Mestres : Salomé
* Fernando Hilbeck : Abraam
* Agustín Almodóvar : Isaac

## Erreferentziak

* ↑ Salomé

## Kanpo estekak

* Datuak: Q3945713
# Salomé Leclerc

Salomé Leclerc (Sainte-Françoise-de-Lotbinière, Quebec, Kanada, 1986ko apirilaren 27a- ) kantautore eta abeslari quebectarra da.

## Biografia

10 urte zituela anai nagusiekin taldea osatu eta bateria jotzen hasi zen. Urte batzuk geroago Secondaire en spectacle lehiaketan hartu zuten parte. Montrealeko Granby musika eskolan egin zituen ikasketak eta casting agentzia batean hasi zen lanean.
2009an hasi zuen ibilbide profesionala eta 2011n Audiogram disketxearekin Parisen grabatu eta Montrealen nahasketak eginez atera zuen aurreneko diskoa, Sous les arbres. Ondoren Quebecen eta Europan kontzertu bira egin zuen. "Dans la prairie" abestiak SOCAN Songwriting Prize sarietarako izendapena jaso zuen 2012an. 2014an bigarren diskoa argitaratu zuen, 27 fois l'aurore. Hainbat sari jaso zituen disko honek 2015ean, Prix Rapsat-Lelièvre eta Prix Félix-Leclerc, eta SOCAN Songwriting Prize-n bigarren izendapen bat, "Arlon" abestiarengatik. 2016an EP bat atera zuen, Live au Treatment.
Les choses extérieures diskoa izan zen hirugarrena, 2018an plazaratu zena. Kanadako Polaris Music Prize sarietarako izendapena jaso zuen.

## Diskografia

* Sous les arbres (2011)
* 27 fois l'aurore (2014)
* Live au Treatment (2016) - EPa
* Les choses extérieures (2018)

## Erreferentziak

* 1 2 3 (Frantsesez) «Biographie Salomé Leclerc, âge et discographie | Culture TV5MONDE» TV5MONDE Culture (Noiz kontsultatua: 2021-02-20).
* ↑ (Frantsesez) «Salomé Leclerc, une jeune fille dans le vent» La Presse 2015-06-23 (Noiz kontsultatua: 2021-02-20).
* ↑ (Frantsesez) «Le prix Écho de la SOCAN à Koriass» Le Devoir (Noiz kontsultatua: 2021-02-20).
* ↑ Txantiloi:Fr-CA Ledoux, Julie. «Salomé Leclerc: 27 fois l’aurore» Voir.ca (Noiz kontsultatua: 2021-02-20).
* ↑ (Frantsesez) ICI.Radio-Canada.ca, Zone Arts-. «La chanteuse Salomé Leclerc reçoit le prix Rapsat-Lelièvre» Radio-Canada.ca (Noiz kontsultatua: 2021-02-20).
* ↑ (Frantsesez) ICI.Radio-Canada.ca, Zone Arts-. «Salomé Leclerc, lauréate du prix Félix-Leclerc de la chanson 2015» Radio-Canada.ca (Noiz kontsultatua: 2021-02-20).
* ↑ Txantiloi:En-ca «Cold Specks, Alvvays, Kiesza Nominated for SOCAN Songwriting Prize» exclaim.ca (Noiz kontsultatua: 2021-02-20).
* ↑ (Frantsesez) «Salomé Leclerc, femme-orchestre» La Presse 2018-10-11 (Noiz kontsultatua: 2021-02-20).
* ↑ (Ingelesez) «The 2019 Polaris Music Prize Long List Is Here» Polaris Music Prize 2019-06-20 (Noiz kontsultatua: 2021-02-20).

## Kanpo estekak

* (Frantsesez) Webgune ofiziala
* Datuak: Q23675742
* Multimedia: Salomé Leclerc / Q23675742